
RAPORT DE SPECIALITATE 

privind prelungirea contractului de închiriere nr.321/22.12.1998 încheiat cu 

UZINELE MECANICE CUGIR S.A.
Prin cererea înregistrată cu nr. MTM2023-23746/02.11.2023, UZINA MECANICĂ CUGIR prin reprezentant– Costea Adrian, solicită prelungirea contractului de închiriere nr. 321/22.12.1998, pentru spaţiul cu altă destinaţie decât aceea de locuinţă din Timişoara, str. Iuliu Maniu, nr.36, SAD 11.
Menţionăm faptul că cererea a fost depusă în perioada de valabilitate a contractului.

Imobilul situat în Timişoara, str. Iuliu Maniu, nr.36, în suprafață totală de 65 mp, înscris în CF nr. 401892-C1-U30 Timişoara, Nr.top 16987/XI, Nr. CF vechi 138309, se află în proprietatea Statului Român, fişa mijlocului fix a Primăriei Timişoara, număr inventar 5658,01, 5658,02, valoare de inventar 98799,00 lei.
Raportat la faptul că UZINA MECANICĂ CUGIR, nu are datorii la bugetul local, în şedinţa din data de 13.11.2023 a Comisiei de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin HCLMT nr.441/2015, modificată prin HCLMT nr.253/2023, s-a hotărât prelungirea contractului de închiriere  nr.321/22.12.1998 pe o perioadă de 3 ani, sub condiția întocmirii unui raport de evaluare pe toată suprafața SAD 11 și obținerea unui acord pentru desfășurarea exercițiilor comerciale eliberat de către Primăria Municipiului Timișoara.

Pentru a putea răspunde cerinţelor solicitate de către S.C. UZINA MECANICĂ CUGIR S.R.L. şi având în vedere prevederile legale, apreciem că proiectul de hotărâre privind prelungirea și modificarea suprafeței contractului de închiriere nr.321/22.12.1998 încheiat cu S.C. UZINA MECANICĂ CUGIR S.R.L. și încheierea actului adițional pe o perioadă de 3 ani, îndeplineşte condiţiile  dezbaterii și aprobării în plenul Consiliului Local al Municipiului Timișoara .

